સ્વતંત્રતા દિને જાતને સ્વતંત્ર કરવાનો પ્રયત્ન ન કરી શકાય? હવે તો ગુલામ આપણે જાતે જ બનીએ છીએ. માનવી પોતાની જાતનો પણ ગુલામ હોઈ શકે છે. પોતાની જાતને જ વધુ પડતો પ્રેમ કરતી વ્યક્તિઓ પોતાની આદતનો અને અહંકારનો ગુલામ હોઈ શકે છે. સેલ્ફી લેવાના ચક્કરમાં અનેક પુરુષોએ પોતાનો જીવ ગુમાવ્યો છે. ગયા વરસે નાગપુરમાં સેલ્ફી લેતાં એક સાથે આઠ જણાં ડૂબી ગયા હતા. તેઓ એક બોટમાં સેલ્ફી લઈ રહ્યા હતા. સેલ્ફીના ચક્કરમાં બોટનું બેલેન્સ ગયું અને....એક જમાનામાં ફોન વાત કરવા કે મેસેજ પૂરતા મર્યાદિત હતા પણ હવે તો સેલ્ફી લઈ શકાય એવા સારા ફોન બજારમાં પ્રતિસ્પર્ધા કરી રહ્યા છે ત્યારે સેલ્ફી લેતાં અનેક લોકો મૃત્યુ પામી રહ્યા છે. આ સેલ્ફી વિશે થોડી વાત કરીએ.